
תיקון תקנות הפיקוח על עסקי הביטוח

היו”ר יעקב ליצמן:

	שלום לכולם,  אני פותח את הישיבה.  הנושא הראשון על סדר היום - תיקון תקנות הפיקוח על עסקי הביטוח.


דיקלה מושקוביץ:

	אני מאגף שוק ההון באוצר. אנחנו מבקשים להעביר תיקון בתיקון שהעברנו באוגוסט בשנה שעברה. יש פה שלושה עניינים והעיקר שבהם הוא מועד התחילה של התיקון. היה שינוי בשיטת השיערוך של נכסי אשראי שהועבר באוגוסט 2004, כאשר המטרה היתה שהוא יחול מה- 1 לינואר, 2005. בגלל בעיות של היערכות החברות ביישום,  הבקשה היא לדחות את זה כאשר הדחייה היא רק עד ה- 1 לאפריל, שאז החברות היו אמורות לבצע את השיערוך בשיטה החדשה. 

היו”ר יעקב ליצמן:

	 הרי הולכים לעשות בכלל טיפול בכל נושא הביטוח. עניין ועדת בכר גם יידון. מה בוער לכם עכשיו, להעביר את זה?

ידין ענתבי:

	לא, זה תיקון ספציפי לעניין הצגה של דו"חות כספיים. 

רוני בריזון:

	 כדי שהדו"חות הכספיים ייצגו בצורה יותר מהמנה - - -    

היו”ר יעקב ליצמן:

	 אני חוזר : אני לא  מערער על תוכן הבקשה שיש כאן. היות ואנחנו, בעזרת השם, נתחיל בדיונים על הנושא של ועדת בכר בעוד שבועיים - - 

ידין ענתבי:

	אלה שני דברים שלא קשורים אחד לשני. עניין ועדת בכר יובא בחקיקה ראשית. אלה חוקי ביטוח, חוק הבנקאות – רישוי, וכן הלאה. וכאן זה תיקון של תקנות שמטפלות בדו"חות כספיים של חברות ביטוח, אופן ההצגה הנכון של דו"ח כספי, וגם בדו"ח הכספי – זו רק נקודה מאד ספציפית בדו"ח.

רוני בריזון:

	 לפי מה הם מציגים שווי כיום, לפי ערך קניה?

ידין ענתבי:

	כן. 

דיקלה מושקוביץ:

	אז בעצם יש שינוי של המועד של התחולה של שיטת השיערוך. יש פה גם החלה – במקום רק על חלק מהנכסים על כל הנכסים, ועוד תוספת של הגדרה - אם בטעות התייחסנו רק לקרנות הון סיכון, הוספנו גם קרן השקעה  - -

ידין ענתבי:

	גם למען הסדר הטוב - זה דבר שהוא לא במחלוקת עם חברות הביטוח. 

היו”ר יעקב ליצמן:

	נציגיהם גם  לא טרחו להגיע  לכאן. 

טל אורפי:

	אני רוצה להעיר שהתיקון קיבל את אישור משרד המשפטים גם  לעניין של ההחלה הרטרואקטיבית.


היו”ר יעקב ליצמן:

	זאת אומרת: זה אחד הנושאים הנדירים שבהם יש תיאום בין משרדי ממשלה. אם כך,  אנחנו נקיים הצבעה.  

סמדר אלחנני:

	אני רוצה לשאול: יש כאן את העניין של שיערוך נכסי אשראי בלתי סחירים, כמו אגרות חוב בלתי סחירות, ונוצרה פה בעיה של רישום רווחים חד פעמיים והשפעתם. לי יש בעיה גדולה מאד בקופות הגמל – ואתם מציינים שזה גם עבור קופות הגמל - שאדם לא מקבל את ערך הנכסים שיש לו כשהוא נכנס לקופה, אלא כל הזמן זה תמהיל, עם כספי אלה שיצאו ואלה שנכנסים, זה נמהל. אני הולכת אחורה לתקופה של אגרות חוב מיועדות. לו הם היו קונים אגרות חוב מיועדות, וחלקם תמיד נשאר באגרות חוב מיועדות -היה להם הרבה יותר כסף - הרי קופת גמל זה היה תחליף לפנסיה. אני חוזרת אחורה בלמעלה מ- 20 שנה. לכן, אני איך שהוא מנסה לראות אם יש לכם להגיד משהו ברגע זה.  


היו”ר יעקב ליצמן:

	 מישהו רוצה להגיב? 

רוני בריזון:

	 עם כל הכבוד - אלה שני דברים שונים. את מדברת על הדו"ח האישי – הם מדברים על הדו"חות הפיננסיים של החברות. 

סמדר אלחנני:

	 עם כל הכבוד, זזה אותו הדבר.  זו תמונת ראי. 

דיקלה מושקוביץ:

	אבל המצב שקדם לכך הוא המצב שהיה מעוות. אנחנו באותו מצב - - בכל אותה תקופה העמיתים שיצאו הפסידו את אותה תשואה שהיתה מגיעה להם. 

רוני בריזון:

	 הפסידו את הערך השיורי. 

דיקלה מושקוביץ:

	הרווח הוכר רק במועד המכירה. המצב הזה שבו - - לפי שווי הוגן, הרווח מוכר על פני זמן. וכך, מי שיוצא ונכנס לא מסבסד אותנו.  

סמדר אלחנני:

	 אז למה אתם דוחים את ההפעלה? 

טלי ארפי:

	היתה בעיה של יישום. זה עבר תהליך ארוך. 


היו”ר יעקב ליצמן:

	 אני חושב שנתנו את ההסבר. רבותיי, מי בעד התיקון המבוקש? מי נגד? אושר תודה רבה. 






שינויים בתקציב לשנת הכספים 2005


היו”ר יעקב ליצמן:

	אנו עוברים להעברות תקציביות.  פניה מספר 30- 120 מיליון שקל לשירותי בריאות. 

ראובן קגן:

	מדובר בפניה שבעצם מעדכנת - - 

היו”ר יעקב ליצמן:

	 היה דיון בנושא בתי חולים ציבוריים - הנושא הסתדר. אפשר להודיע לוועדה. בתי החולים הציבוריים ביטלו את הבקשה שלהם. 

אהוד רצאבי:

	מה עם "ביקור חולים"? 

היו”ר יעקב ליצמן:

	 יש לי פגישה היום עם - - היום או מחר. אני יודע שיש כרגע משא ומתן רציני בין שני הקניינים, שני המתמודדים מול הכונס. אני לא מתערב מי מבין שניהם יזכה, אין לי מושג. אני יודע שזה מתקדם. צד אחד הסביר לי - לא באופן רשמי, מה רוצים. 

אהוד רצאבי:

	 ובינתיים העובדים מקבלים את התשלומים? 

היו”ר יעקב ליצמן:

	 עד סוף מאי יש להם.

חיים אורון:

	היות שאני בעניין "ביקור חולים" – עלה לי משהו לראש. אני חושב שיש פה אולי סיכוי, אבל יצטרכו פה הרבה כסף, שלא תהיה טעות. לפנסיות 

היו”ר יעקב ליצמן:

	 הכונס אמר לי גם כן, ואני גם אומר לכם. יש 120 מיליון חובות רק למס הכנסה, ככל שידוע לי. זה עולה עשרות מיליונים כל חודש כי יש גם ריבית. הבעיה היא הפנסיה. 

חיים אורון:

	הפנסיה והצבירה של הקרנות בתקופה של בית החולים. לעובדים הקיימים חסר החלק הזה שבית החולים לא צבר. הם דורשים חלק מהכסף הזה לפנסיה. 


היו”ר יעקב ליצמן:

	 אני יודע שהם דורשים חלק מהכסף הזה לפנסיה, שיהיה בהסכם. 

	נעבור לפניה הנוכחית. 

ראובן קגן:

	מדובר כאן בפניה על תוספת של 120 מיליון שקל לסל שירותי הבריאות, העברה מהרזרבה בעקבות התייקרות מדדים. מה שקורה הוא שחזינו מדד מסוים בתחילת השנה, בתקציב. במהלך השנה -  - 

אברהם-בייגה שוחט:

· - 

ראובן קגן:

	יש רזרבה, מין buffer כזה שנועד לווסת את עלות ההתייקרות במהלך השנה. עדכון המדדים לשנת 2004 ותחזיות ל- 2005 – מדובר ב- 120 מיליון שקל, וזה הכסף שמועבר. 

היו”ר יעקב ליצמן:

	 ההעברה התקציבית הזו היא בבחינת - בא לתקן ויצא מקלקל. מדוע? - כי למה לא הבאת את זה אתמול, עם הפניה הגדולה? אני אגיד לך מה אני חושב – עובדה שהתאריך של ההעברה הזו היא ב- 10.5. זאת אומרת, הם רצו להקדים את זה, לפני שעשו את ההעברה של אתמול, שנעשתה רק ביום ראשון. אז בכדי למהר, ולהראות שלא מחכים - אז עשו את זה בנפרד, ובסוף יצא יום אחרי. 

חיים אורון:

	יש לי שתי שאלות- אחת לגבי הטופס, והשאלה השניה – מהותית. פה יש הפחתה בהוצאה מובנית – מעל 20 מיליון למחלות קשות, שזה לא שר הבריאות, זה התקציב המיוחד למחלות קשות. 

ראובן קגן:

	לא מדויק, אבל אני אסביר. 

חיים אורון:

	אני אשאל את השאלה הבאה, ואני לא בטוח שאתה הכתובת לענות עליה, אבל אם לא – הייתי רוצה לדעת. הנושא של מחלות קשות נשאר אחד הוונטילים האחרונים למקרים מאד מסובכים, שבהם כלו כל הקיצין. אני מכיר נושאים שלי יוצא לטפל בהם, ובין השאר - למצבים שבהם תרופה לא מופיעה בסל התרופות, אבל יש ממצא רפואי מובהק שבמקרה מסוים נדרשת תרופה. מי שולט על ההחלטה להשתמש בקרן למחלות קשות? לפי מיטב ידיעתי היתה פעם ועדה שבמקרים מסוימים היתה לה סמכות לאשר שימוש בתרופה גם אם היא לא בסל. 

היו”ר יעקב ליצמן:

	 יש ועדה כזו - ועדת חריגים. 

חיים אורון:

	נכון. עכשיו, השאלה היא - האם זה מהמקור הזה? 


ראובן קגן:

	לגבי מחלות קשות - קודם כל הקרן הזו היא לא קרן ייחודית. הכסף הוא כספי הסל. הם פשוט מחולקים בשתי דרכים שונו. רוב הכסף זה קפיטציה, מה שאנחנו מכירים. בערך בין 3 ל- 5% בסל זה המחלות הקשות. איך נקבע התעריף? – יש 5 תרופות ייחודיות שהן מחוץ לסל. זה 5 מחלות שמוגדרות "קשות", ביניהן: איידס - - 

אברהם-בייגה שוחט:

	לפי - - . 

ראובן קגן:

	נותנים את זה לפי החולים, כפי שמוגדר. 

חיים אורון:

	מה המשמעות של ההורדה פה? 

ראובן קגן:

	יש ועדת קפיטציה שסיימה את עבודתה לא מכבר, והגישה את הדו"ח לשרים. היא צריכה לעבור אישור בוועדת העבודה הרווחה והבריאות של הכנסת. במסגרת הוועדה תומחרו מחדש התעריפים של המחלות הקשות, כי כנראה בגלל הפיתוחים הטכנולוגיים התמחור של המחלות הקשות - ירד.  לכן, אותו חלק של סל שירותי הבריאות שהיה מחולק לפי אותו מפתח לחולים במחלות קשות -עכשיו, לאותם חולים צריכים פחות כסף כי המחירים יותר נמוכים.  כדי להתאים את התקציב של המחלות הקשות המתוקצב עוד באמצע השנה שעברה – לממצאים הנוכחיים שהמציאה הוועדה, נועדה ההתאמה הזו של 120 מיליון שקל. הכסף הזה הולך לסל הכללי ומחולק בקפיטציה הרגילה. זה לא כסף שמופחת. 

חיים אורון:

	אבל פה, מהטופס הזה, זה לא ברור. 

ראובן קגן:

	כי בפניה תקציבית קשה מאד לצייר את כל המנגנון המסובך של ההתחשבנות. 

חיים אורון:

	אבל למה אי אפשר לכתוב עוד שורה פה  - תכתבו עוד שורה פה: הפחתנו ממחלות קשות והעברנו לסל הכללי. וכך, מי שיקרא את זה בעוד חודש  -יידע. 

אברהם-בייגה שוחט:

	- - את זה? 
	
ראובן קגן:

	דו"ח הקפיטציה הועבר גם לקופות. 



אברהם-בייגה שוחט:

	לא, על התמחור. 

ראובן קגן:

	התמחור נעשה יחד עם הקופות. הוא מקובל עליהן. 

אברהם-בייגה שוחט:

· - הקפיטציה- לפני הבג"ץ או אחרי? 

ראובן קגן:
	
	בעיית הקפיטציה קמה בעקבות הבג"ץ, והגישה את הדו"ח בבג"ץ לפני חודש. 

סמדר אלחנני:

	 יש לך פה קטע אחד שהוא בסדר גמור, והוא העברה מרזרבה פנימית. בסדר. אבל- איך יכול להיות הוצאה מותנת בהכנסה בעלות סל שירותי בריאות? יש לך פה תוספת של 120 מיליון שקל כהוצאה מותנית. איך יכול להיטות שהקצאת מחלות קשות, לפי סעיף 19 לחוק ביטוח בריאות ממלכתי, תהיה כהוצאה מותנית בהכנסה – 1,1 מיליארד שקלים? 

ראובן קגן:

	אני אסביר. כל הנושא של ההתחשבנות לא ניתן להכניס אותו לפניה תקציבית. כולו משקף את מערכת התקציב. 

סמדר אלחנני:

	 רק תרשה לי עוד משפט - הוצאה מותנת בהכנסה היא לא חלק - יש פה הגדלה של תקציב אבל לא רואים אותו, כי זה לא חלק מהמספר שמשמש למגבלת ההוצאה התקציבית, כי היא רק על סעיף ההוצאה, לא על סעיף ההוצאה המותנית. 


ראובן קגן:

	כן, כי רוב התקציב של סל הבריאות - את לא רואה אותו, כי הוא נמצא בתוך - - 



סמדר אלחנני:

	על זה לא רציתי כבר לדבר. זה לחוד. 

ראובן קגן:

	אבל זו הסיבה. זאת אומרת – הכסף הזה הוא מקור ההכנסה, מכיוון שזה כסף שאנחנו מקבלים אותו מהביטוח הלאומי. 

סמדר אלחנני:

	אז למה כל ה- 10 מיליארד לא מופיעים? 

היו”ר יעקב ליצמן:

	 מי בעד הבקשה? מי נגד? תודה, הבקשה אושרה ברוב קולות. 

	אנו עוברים לפניה מספר – 53, 54. תעשייה ומסחר. 


ערן ניצני:

	מדובר על תגבור של 1,590,000 שקל לפעולות הרשות לשיתוף פעולה תעשייתי במשרד התמ"ת. 

קריאה:

	מה זה רשת"פ? 

ערן ניצני:

	הרשות לשיתוף פעולה תעשייתי במשרד התמ"ת היא הרשות שאמונה על הסכמי off-set. 


סמדר אלחנני:

	 כשאנחנו קונים הרבה מארצות אחרות אנחנו דורשים שייקנו מאתנו. זה דבר מצוין, הרשת"פ. 

ערן ניצני:

	במסגרת הסכמי הסחר שלנו, כשיש רכישה של הממשלה בסכום גבוה, ניתן לבצע במסגרת ההסכם מול החברה איזשהו הסדר שהחברה תרכוש מהתעשייה הישראלית. 

אהוד רצאבי:

	 ולמה הכסף הזה מיועד? 

ערן  ניצני:

	הרשות הזו, שהיא במשרד התמ"ת, אמונה על יישום הסעיפים הללו בהסכמים הבינלאומיים, בחיפוש אחרי הלקוחות ובהקפדה על היישום של העניין. 

אהוד רצאבי:

	ולמה הכסף הזה מיועד? 

קריאה:

הכסף הוא למשכורות? 

ערן ניצני:

לפעולות הרשות. 


אהוד רצאבי:

	מה מגדילים? למה זה הולך – למשכורות העובדים? לנסיעות לחו"ל? 

ערן ניצני:

	יש שם גם סעיפים של נסיעות לחו"ל. יש סעיפים של פעולות, של פרסומים. 

אהוד רצאבי:

	מה עם משכורות? גם משכורות? 

ערן ניצני:

	לא. 

היו”ר יעקב ליצמן:

	 לשר יש גם טיסה לחו"ל מכאן? 

רן ניצני:

	לא, לשר אין. 

אהוד רצאבי:

	 הטבות ניתן לתת לא רק במשכורת.  האם לא מן הרצוי שנדע לאן הכסף הזה הולך? 

היו”ר יעקב ליצמן:

	 אתה רוצה לעכב את הפניה? 

אהוד רצאבי:

	 אני לא יודע - אני רוצה לשאול מה חושבים חבריי לוועדה.  

היו”ר יעקב ליצמן:

	 אין תאריך על הפניה.

קריאות:

	יש. 

ניסן סלומינסקי:

	 אני מציע שנעכב עד מחר, אין נציג של הקואליציה כאן. רק כדי למחות על זה – נעכב.  בואו נראה את מחאתנו. רק כדי למחות על זה שנציגי הקואליציה, בעיקר של הליכוד, לא נמצאים בוועדה בכלל.  

אהוד רצאבי:

	 אני רוצה יותר  פרטים. 

היו”ר יעקב ליצמן:

	 אני הולך לקיים הצבעה - ונראה מה התוצאות. 

סמדר אלחנני:

	יש דבר אחד מפתיע בפניה - שהמקור הוא אפס.  לא ידעו שיש רשות שיתוף פעולה? למה זה  אפס? 

היו”ר יעקב ליצמן:

	 אם אני אעכב את זה,  זה רק בגלל שאין תאריך פה. 

ניסן סלומינסקי:

	תצביע ונפיל את זה. 

סמדר אלחנני:

	אני שואלת: איך יכול להיות? בתהליך תקצוב תקין יודעים שיש רשות כזו. היא עושה עבודה מצוינת.  למה זה היה אפס? 

ערן ניצני:

	משום שהפניה הזו גם פותחת תקנות חדשות לרשות, פותחת תוכנית נפרדת. צריכים תוכנית עבודה  שפותחים תוכנית נפרדת לרשות לשיתוף פעולה תעשייתי. 
 
סמדר אלחנני:

	ואיפה זה היה קודם? 

ערן ניצני:

	זה היה בתוך תוכנית אחרת של משרד התמ"ת. 

סמדר אלחנני:

	חבר הכנסת חיים אורון ניסח את זה הרבה יותר טוב ממני:  אי אפשר היה לכתוב את זה? 

היו”ר יעקב ליצמן:

	אני עומד לקיים הצבעה. יש שתי אפשרויות – או שנעשה הפסקה ונצביע אחרי ההפסקה. 

קריאות:

· -

היו”ר יעקב ליצמן:

	אני מפסיק את הישיבה להפסקה, ונמשיך בעוד 10 דקות. 

(הישיבה הופסקה והתחדשה לאחר 10 דקות)


היו”ר יעקב ליצמן:

	 אני מחדש את הישיבה. אנחנו דנים בהעברה תקציבית מספר 53, 54. לטובת מי שהצטרף אני מבקש שנציג האוצר יסביר את הפניה שוב. 

ערן ניצני:

	הפניה עוסקת בהעברה של 1,590,000 שקל למימון פעולות הרשפ"ת – רשות לשיתוף פעולה תעשייתי, שממונה על אכיפת הסכמי ה- off set, הסכמי ההיסתים שקיימים במסגרת הסכמי רכש ממשלתיים. חברות מתחייבות לעשות רכש מקביל בישראל, והרשות הזו היא זו שמקפידה לאכוף את הנאמר בהסכמים, ועזרת לכך. 

גלעד ארדן:

	זו הרשות שבינה בראון היא המנכ"לית? 

ערן ניצני:

	כן. 

היו”ר יעקב ליצמן:

	 יש הערות? – אין. מי בעד ההעברה התקציבית שמספרה 53, 54? מי נגד? תודה, העניין אושר. 


	אני רוצה להודיע על תיקון טעות במספר הבקשה לאישור הוועדה אתמול. בבקשה מספר 9000 של הממונה על התקציבים נפלה טעות טכנית במספרי הבקשות הנוספות: 9000, 3 עד 27, 38, 40 עד 43, 45 עד 48, 50, 61. זה תיקון מאתמול. 

חיים אורון:

	אני רוצה לראות את זה. 

ניסן סלומינסקי:

	 אנחנו רוצים לראות, ויכול להיות - - -

היו”ר יעקב ליצמן:

	 אני לא צריך להצביע אפילו. הודעתי לוועדה. 

חיים אורון:

	אתה צריך להצביע. 

היו”ר יעקב ליצמן:

31. אני לא צריך להצביע על זה. 

אנחנו עוברים לבקשה הבאה -	 עידוד תיירות - בקשה מספר 55. 


ניסן סלומינסקי:

	 זו הטיילת של קרית ארבע? 

ערן ניצני:

	הבקשה עוסקת בהפשרת עתודה במסגרת תקציב חוק עידוד השקעות הון בתיירות בסך של 8 מיליון שקלים 
כדי לממן את התוספות וההתייקרויות באישורים הקודמים. יש צורך בהרשאה כדי להמשיך ולטפל באישורים שניתנו ובאישורים שרוצים להנפיק השנה, ולכן, במסגרת העבודה שלנו מול משרד התיירות אנחנו מפשירים 8 מיליון שקלים - - -

היו”ר יעקב ליצמן:

	מה זה עתודה? 

ערן ניצני:

	בתחילת השנה, בבסיס, הכסף נמצא בעתודה. 

סמדר אלחנני:

	 אבל למה אתה מדבר על 8 ופה כתוב 4? 

ערן ניצני:

	יש עוד 4 נוספים שהם ליד ה-8, בתוך תקנת העתודה. 

סמדר אלחנני:

	 אי אפשר להביא לוועדה גם את פירוט התקנות? 

חיים אורון:

	זו הפניה השניה היום שבה כתב ההירוגליפים הזה הוא בלתי אפשרי. אני מציע, כבוד היושב ראש, שתגיד להם שאתה לא מאשר את זה. אני מנסה 10 דקות להבין מה שכתוב פה. מה שפה כתוב - אדם נורמלי שקורא את זה, מבין שאתם הפחתתם ממענקים על פי חוק, העברתם למענקים המנהליים - -. בהסבר יש דבר אחר. או שתסבירו יותר, או ש - - 
ערן ניצני:

	אני אתקן את זה. 

היו”ר יעקב ליצמן:

	 קודם כל, חבר הכנסת אורון – צודק במה שהוא אמר קודם.  אפשר להוסיף שורה ולא יקרה אסון. אני חושב שזה צריך להיות יותר מפורט. אני אבקש מהממונה על התקציבים שיבוא לוועדה ונדבר אתו. 

מיכאל גורלובסקי:

	 אבל זו לא סיבה לא לאשר את זה. 


היו”ר יעקב ליצמן:

	בדיוק.  מי בעד פניה 55? תודה. מי נגד? תודה, הבקשה אושרה. 

	אנחנו עוברים לבקשה מספר 56 – פיקוד העורף האזרחי. 

יעקב ברקאי:

	אלה שינויים פנימיים לפי סדרי עדיפויות של פיקוד העורף. 

היו”ר יעקב ליצמן:

	מי בעד הבקשה? מי נגד? תודה,  אושר. 	אנו נעבור לפניה 58 - משרד בריאות . 

יובל פרידמן:

	הפניה עוסקת בפרויקט רשומות רפואה, רשומה רפואית לאומית. 

גלעד ארדן:

	 זה במסגרת "מרכבה"? 

יובל פרידמן:

	כן. המטרה היא  ליצור איזשהו מאגר מידע שייתן נגישות לכל מיני גורמים רפואיים. 

היו”ר יעקב ליצמן:

	 איפה זה עומד היום? התחילו כבר? 

יובל פרידמן:

	זה עכשיו בגיבוש. הכסף הזה נועד לבדיקת היתכנות של הפרויקט. 

רוני ברייזון:

	עובדים על זה כבר 20 שנה. 

סמדר אלחנני:

	 תקראו את דוח מבקר המדינה. 

גלעד ארדן:

	 היה על זה פרק . 

היו”ר יעקב ליצמן:

	 יש הערות? מי בעד הבקשה? מי נגד? תודה, הבקשה אושרה.  אני מודה לכם, הישיבה נעולה.
 
הישיבה ננעלה בשעה 11:15
